Author: agenda0
Company: agenda

UZNESENIE VLÁDY SLOVENSKEJ REPUBLIKY
č. 316
z 11. apríla 2001
 
k správe o zabezpečení solventnosti Sociálnej poisťovne v druhom štvrťroku a predpokladaný vývoj do konca roka 2001 
 
Číslo materiálu: | 2484/2001
Predkladateľ: | minister práce, sociálnych vecí  a rodiny
Vláda
	A.          berie na vedomie
 
	A.1.               správu o zabezpečení solventnosti Sociálnej poisťovne v druhom štvrťroku a predpokladaný vývoj do konca roka 2001;
	B.          ukladá
ministrovi zdravotníctva 
	B.1.                zabezpečiť, aby prostriedky získané z privatizácie časti majetkovej účasti štátu a Fondu národného majetku SR v Slovenskej sporiteľni, a.s., určené na oddlženie  štátnych zdravotníckych zariadení pri schvaľovaní štátneho rozpočtu na rok 2001 voči Sociálnej poisťovni v sume 1,5 mld Sk, boli poukázané Sociálnej poisťovni na zníženie jej pohľadávok voči zdravotníckym zariadeniam
	                                                do siedmich dní od získania zdrojov z Fondu národného majetku SR
ministrovi dopravy, pôšt a telekomunikácií
	B.2.                zabezpečiť, aby prostriedky získané z privatizácie  časti majetkovej účasti štátu a Fondu národného majetku SR v Slovenskej sporiteľni, a.s., určené na oddlženie Železníc SR za zmluvy vo verejnom záujme za predchádzajúce roky  v  sume 710 mil. Sk, boli poukázané Sociálnej poisťovni na zabezpečenie jej pohľadávok voči ŽSR
	                                                do siedmich dní od získania zdrojov z Fondu národného majetku SR
 
	C.          schvaľuje
	C.1.               zníženie použitia finančných prostriedkov získaných z privatizácie časti majetkovej účasti štátu a Fondu národného majetku SR v Slovenskej sporiteľni, a.s., ktoré sú určené na výplatu dlhopisov  sumou 5,68 mld Sk o 2,21 mld Sk; túto sumu určuje použiť nasledovne:
	a) v súlade s § 28 ods. 3 písm. b) bod 1 zákona č. 92/1991 Zb. v znení neskorších predpisov na oddlženie Železníc SR za zmluvy vo verejnom záujme za predchádzajúce roky v sume 710 mil. Sk,
 
	b) v súlade s § 28 ods. 3 písm. b) bod 7 zákona č. 92/1991 Zb. v znení neskorších predpisov na oddlženie štátnych zdravotníckych zariadení znížením ich záväzkov voči Sociálnej poisťovni v sume 1,5 mld Sk;
	D.          mení
	D.1.               v bode A.2 uznesenia vlády SR č. 144 zo 14. februára 2001 sumu „5,68 mld Sk“ na sumu „3,47 mld Sk“;
	E.          odporúča
prezidentovi prezídia Fondu národného majetku SR
	E.1.                uzatvoriť obchodné zmluvy s príjemcami prostriedkov podľa bodu C.1 tohto uznesenia do výšky 1 mld Sk
	                                                do 20. apríla 2001
	E.2.                poukázať prostriedky získané z privatizácie časti majetkovej účasti štátu a Fondu národného majetku SR v Slovenskej sporiteľni, a.s., prednostne Ministerstvu zdravotníctva SR a Ministerstvu dopravy, pôšt a telekomunikácií SR na účely podľa bodu C.1 tohto uznesenia
	                                                do 5. mája 2001.
Vykonajú:	minister zdravotníctva
minister dopravy, pôšt a telekomunikácií
Na vedomie:	prezident prezídia Fondu národného majetku SR